
Poslovni broj:  Pp-2983/2025-19


R E P U B L I K A   H R V A T S K A


R J E Š E N J E

Općinski sud u Varaždinu, po sucu toga suda Miri Jalševec, kao sucu pojedincu uz sudjelovanje zapisničarke Štefanije Novoselec u prekršajnom predmetu protiv okrivljenika Šabana Oršoša, odlučujući povodom zahtjeva svjedoka za naknadu troškova, na temelju članka 138. stavka 2. točke 2. Prekršajnog zakona i članka 4. Pravilnika o naknadi troškova u prekršajnom postupku, 04. kolovoza 2026.

r i j e š i o   j e

I/	Svjedoku  Goranu Mandiću, koji je pred ovim sudom dana 04. kolovoza 2026. ispitan kao svjedok, ima se radi dolaska iz malog Poganca 6  do Varaždina isplatiti trošak putovanja od mjesta prebivališta do mjesta suda i natrag u iznosu od 19,73 eura ( devetnaest eura i sedamdeset tri centa ).

II/	Nalaže se Odjelu za materijalno-financijsko poslovanje ovog suda da, na teret proračunskih sredstava suda, po pravomoćnosti ovog rješenja, iznos naveden pod točkom I/, isplati svjedoku Goranu Mandiću i to na račun broj IBAN AT98 3842 0000 0006 0988 BIC RZSTAT2G420  otvoren kod Raiffeisenbank.

Obrazloženje

1.	Svjedok  je ovome sudu pristupio 04. kolovoza 2026. radi ispitivanja u prekršajnom postupku protiv okrivljenika Šabana Oršoša, radi prekršaja iz Zakona o prekršajima protiv javnog reda i mira.  Imenovani svjedok zatražio je putni trošak dolaska na relaciji Mali Poganac 6 – Varaždin – Mali Poganac 6  pa mu je na raspravnom zapisniku odobreno te se isplata nalaže iz sredstava suda.

2.	Naime, članak 4. stavak 1. Pravilnika o naknadu troškova u prekršajnom postupku propisuje da pravo na naknadu putnih troškova svjedoku obuhvaća naknada za prijevoz sredstvima javnog prometa, dok stavak 2. istog članka Pravilnika propisuje da troškovi iz stavka 1. istog članka obuhvaćaju izdatke za dolazak iz mjesta prebivališta odnosno boravišta ili iz mjesta iz kojeg je svjedok pozvan do mjesta gdje treba svjedočiti i za povratak u mjesto njegovog prebivališta odnosno boravišta ili mjesta iz kojeg je pozvan te izdatke za prijevoz sredstvima javnog prometa u mjestu prebivališta odnosno boravišta svjedoka ili mjesta iz kojeg je pozvan. Nadalje je u stavku 5. istog članka Pravilnika propisano da ako je svjedok za dolazak u sud radi svjedočenja koristio osobni automobil dužan je zahtjevu za naknadu troškova priložiti izvješće o prijeđenom broju kilometara na najkraćoj dionici puta prema podacima Hrvatskog autokluba.

3.	Uvidom u plan puta, Mali Poganac 6 – Varaždin utvrđeno je da udaljenost između mjesta prebivališta i mjesta suda po najkraćoj dionici iznosi 54,8 km, odnosno u oba smjera iznosi 109,6 km. Zbog toga je svjedoku priznat putni trošak u iznosu od 19,73 eura, dakle 0,18 eura po km, a budući da je koristio osobni automobil jer iz objektivnih razloga nije mogao koristiti sredstvo javnog prometa, a da bi u pozvano vrijeme stigao na sud.

                                        U Varaždinu, 04. kolovoza 2026.

                  
                  Zapisničarka				                       Sudac
            Štefanija Novoselec, v.r.       			       Miro Jalševec, v.r.
 

UPUTA O PRAVNOM LIJEKU: 
Protiv ovog rješenja može se izjaviti žalba u roku od 3 (tri) dana od dana primitka ovog rješenja Visokom prekršajnom sudu RH. Žalba se predaje putem ovog suda pismeno u dva primjerka. 

Rješenje se dostavlja:  
1. Svjedok Goran Mandić, Mali Poganac 6 
2. Odjel za materijalno-financijsko poslovanje ovog suda  po pravomoćnosti
3. Spis, ovdje

                                                Za točnost otpravka – ovlašteni službenik
                                                                 Štefanija Novoselec   

